Document ID: /fineweb-2-swissfilter-quality_10-filterrobots/filtered/02686.jsonl.gz/43

Nu stiu daca e potrivit sa pun problema aici. Voi ce ati face in cazul acesta?: Deci nu este prea clar: am permis B dar in pasaportul rom NU am inscris domiciliul in elvetia. Basca ca pasaportul imi expira in martie anul viitor ... sunt mai putin de 6 luni. Mai pot vota in cazul asta?
Secţia de votare din Berna, actualizat
Secţia de votare din Berna, actualizat
Ambasada română în Elveţia ne-a transmis următoarele informaţii despre alegerile parlamentare româneşti din acest an:
"Alegerile parlamentare au loc pe 30 noiembrie 2008, între orele 07:00 – 21:00.
În Confederaţia Elveţiană se organizează secţia de votare Berna care se află în clădirea Secţiei consulare a Ambasadei din Brunnadernstrasse 20, CH - 3006 Berna.
La Berna votează cetăţenii români care au domiciliul sau reşedinţa în Elveţia. Pentru a putea vota, cetăţenii români vor prezenta următoarele documente de identitate, stabilite prin lege:
1. Paşaportul românesc, valabil cel puţin 6 luni la data votului, care are înscris domiciliul în Elveţia (paşaport CRDS).
2. Dacă aveţi reşedinţa în Elveţia, votaţi cu paşaportul românesc valabil, însoţit de documentul emis de autorităţile din Elveţia, care dovedeşte că aveţi reşedinţa în această ţară.
Lista documentelor care dovedesc reşedinţa în Elveţia poate fi consultată la Secţia consulară a Ambasadei României la Berna sau pe paginile de internet http://www.mae.ro şi http://www.berna.mae.ro.
Atenţie!
Nu se poate vota:
- cu un document de identitate temporar !
- cu un titlu de călătorie !
- cu acte de identitate expirate !
Vă recomandăm să vă adresaţi din timp Secţiei consulare a Ambasadei României la Berna pentru actualizarea documentelor dvs. de identitate.
Pentru mai multe informaţii, vă rugăm să solicitaţi „Ghidul alegătorului român din străinătate” la Secţia consulară a Ambasadei României la Berna sau să îl accesaţi pe internet, la adresa http://www.berna.mae.ro ."
Lista actelor care dovedesc reşedinţa în Elveţia este următoarea:
1. permis de şedere temporară (autorisation de sejour - Livret B VE/AELE)
2. permis de şedere permanentă (autorisation d`etablissement - Livret C CE/AELE)
3. permis de şedere pentru activităţi lucrative (autorisation de sejour avec activite lucrative - Livret Ci CE/AELE)
4. permis de şedere de scurtă durată (autorisation de courte duree - Livret L CE/AELE)
Actualizare 18 noiembrie:
Biroul Electoral Central a comunicat faptul că paşapoartele trebuie să fie valabile în ziua votului şi nu este obligatoriu să fie valabile cel puţin 6 luni de la data votării.
Comentarii
E posibil să se voteze cu paşaport valabil în ziua votului, indiferent de cât mai e valabil.
Fara domiciliu trecut in pasaport, nu cred.
Domiciliul se trece in pasaport doar celor care-si reinoiesc pasaportul dupa ce sau stabilit in Elvetia. Cei care vin din Romania cu pasapoarte eliberate acolo ( fara domiciliul inscris ) si se stabilesc aici pot folosi vechile pasapoarte pana la expirarea lor. Totusi ei sunt rezidenti elvetieni si teoretic au drept de vot in Elvetia...
o sa intreb la Ambasada si voi comunica pe site daca aflu ceva noutati...
"Lista actelor care dovedesc reşedinţa în Elveţia este următoarea:
1. permis de şedere temporară (autorisation de sejour - Livret B VE/AELE)
2. permis de şedere permanentă (autorisation d`etablissement - Livret C CE/AELE)
3. permis de şedere pentru activităţi lucrative (autorisation de sejour avec activite lucrative - Livret Ci CE/AELE)
4. permis de şedere de scurtă durată (autorisation de courte duree - Livret L CE/AELE)"
Mi se pare clar textul, resedinta sau domiciliu